**Bestilling af skrivetolke**

Skrivetolkning er tolkning for mennesker med høreudfordringer, hvor tolke live-tekster tale til tekst, som vises på skærme og giver mulighed for bedre at følge med i samtalen.

I kan i forbindelse med peer-to-peer møder gøre brug af skrivetolkning til jeres peergruppe møder, og man kan både få tolkning af fysiske møder og virtuelle møder.

Skrivetolkning er gratis for brugeren, blot man først er registreret som tolkebruger.

**Registrering hos DNTM**

Det er Den Nationale Tolkemyndighed (DNTM), der bevilger og betaler for skrivetolkning.

For at få adgang til skrivetolkning, så skal du være registreret som tolkebruger hos DNTM. Det kan du blive ved at udfylde et online ansøgningsskema hos DNTM her: <https://dntm.dk/index.php/sog-om-tolk-3/view/form>

**Bestilling af skrivetolk**

Når du er registreret, så kan du bestille skrivetolke til fx peer-gruppemøder på Høreforeningens hjemmeside: <https://hoereforeningen.dk/bestil-skrivetolk/>

Du er også velkommen til at kontakte Høreforeningens Tolkeformidling enten på telefon eller mail via dette link: <https://hoereforeningen.dk/hjaelp-til-dig/tolkeformidling/kontakt-tolkeformidlingen/>

OBS: BESTIL SKRIVETOLKE MINIMUM 14 DAGE FØR MØDET

**Læs mere**

Du kan læse mere om skrivetolkning på Høreforeningens hjemmeside om skrivetolkning her: <https://hoereforeningen.dk/hjaelp-til-dig/tolkeformidling/>